গুৱাহাটী মহানগৰীৰ এজন ব্যক্তিৰ পোহনীয়া ভাটৌ চৰাই এটা হেৰাইছে।বহু দিন নিজে বিচাৰি চলাথ কৰাৰ পাছত বিফল হৈ এতিয়া মৰমৰ চৰাইটো বিচাৰি উলিওৱাৰ নিমিত্তে বাতৰি কাকতত বিজ্ঞাপন প্ৰকাশ কৰিছে গৰাকীজনে।
আনহাতে, যি ব্যক্তিয়ে হেৰোৱা ভাটৌ চৰাইটো ওভটাই দিব পাৰিব তেওঁলৈ ৩০,০০০ টকাৰ পুৰস্কাৰো বিজ্ঞাপনটোৰ যোগে ঘোষণা কৰিছে গৰাকীজনে।
বিজ্ঞাপনটোত প্ৰকাশ কৰা অনুসৰি ভাটৌ চৰাইটোৰ ঘৰত মতা নাম 'জজো'। সচৰাচৰ ভাটৌ চৰাইৰ থকাৰ দৰে জজোৰ এটা সুন্দৰ ৰঙা ঠৌট আছে। সেউজীয়া ৰঙৰ চৰাইটোৰ মুৰৰ ফালে গুলপীয়া আৰু বুকুৰ ফালে হালধীয়া ৰঙ আছে। চৰাইটোৰ ডিঙি আৰু চকুৰ মাজত কিছু ক'লা ৰঙৰ পতি আছে।
আনহাতে, নামধৰি মাতিলেই পোহনীয়া চৰাইটোৱে সমিধান দিয়ে। বাতৰি কাকতত প্ৰকাশিত বিজ্ঞাপনটো অনুসৰি জজোক শেষ বাৰৰ বাবে ৩০ মাৰ্চত দিনৰ ১.৩০ মান বজাত গুৱাহাটীৰ লালগনেশ অঞ্চলৰ এটা অট্টালিকাত দেখা পোৱা গৈছিল।
উল্লেখযোগ্য যে, চৰাইটো সন্ধানহীন হোৱাৰ বিজ্ঞাপন বাতৰি কাকতত প্ৰকাশ হোৱা খবৰ এতিয়া ছ'চিয়েল মিডিয়াত ভাইৰেল হৈ পৰিছে।
যোগীৰ দুই সতীৰ্থলৈ মুখ্যমন্ত্ৰীত্বৰ টোপ অখিলেশৰ; গাদী যাব নেকি যোগীৰ?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
